**scrisoare( fiicei mele,Monique)**

*Tudose Valentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tu ma întrebi de m-am întors

la treburile lumii firești

despre congrese și căte

înfloresc dintre cele ce mor

ce răspuns să-ți dau de-aici din Liești

nu n-am pe nimeni de grijă să-mi poarte

eu aici n-am aflat de nimic trecător

eu aici mă uit la Monica

fetița mea cum sare ea coarda

din vara-n toamnă din soare-n lună

ținându-se caraghios de-un picior

pun nume noi tot cu ea

zilelor și ființelor și lucrurilor

ca să le scăpăm de urât

în rest nu facem aproape nimic

deunăzi doar ne-am plimbat pân' la bonți

cu micamurga și prietenul ei sinsonpic

o ducem bine în multe privințe

avem și fructe și vin și-un mierloi

pentru care însă greu fac rost de semințe

dacă vrei poți veni pe la noi